Johan Haabma

Johan Haabma (31. märts 1925 Peri vald, Põlva kihelkond, Võrumaa – 3. juuli 2009 Stockholm) oli eesti päritolu Rootsi ühiskonnategelane ja politoloog.

1943. aastal põgenes ta Soome ja 1944. aastal Rootsi.

Haridus
Johan Haabma lõpetas Stockholmi Ülikooli pol. mag. (1951) ja fil. lic. (1959) kraadiga. 

Ülikooliõpingute ajal oli ta Stockholmi üliõpilaskonna abiesimees ja aastail 1949–1951 Ülemaailmse Eesti Üliõpilaskonna peasekretär. Alates 1948. aastast oli ta Eesti Üliõpilaste Seltsi liige.

Elukäik 
1970. aastate algusest kuni 1990. aastani oli ta Uppsala linna majandusdirektor. 

Ta oli Eesti Majandusteadusliku Seltsi, Eesti Laenu-Hoiu Ühisuse ja Eesti Teadusliku Seltsi Rootsis juhatuse liige. 1956. aastal valiti ta Rootsi Eestlaste Esinduse Esinduskogu liikmeks, aastail 1983–1990 oli ta Rootsi Eestlaste Esinduse esimees. 

Tema ärasaatmistalitus toimus 19. augustil 2009 Stockholmi Metsakalmistul.

Kirjandus
Mai Raud-Pähn. "Mälestades Johan Haabmad". Eesti Päevaleht nr 34, 2. september 2009. Lk 15

Viited

Eestlased Rootsis
Stockholmi Ülikooli vilistlased
Eesti Üliõpilaste Seltsi liikmed
Stockholmi Metsakalmistule maetud
Sündinud 1925
Surnud 2009